Újból gyártják majd az utolsó szovjet bombázógépet, a Tu–160-ast » 2017. június 14. szerda, 11:44	Az SSJ–100-asok fele alkatrészhiány miatt vesztegel » 2017. június 12. hétfő, 09:31	B–52-es repülő erődök Oroszország határainak közelében » 2017. június 06. kedd, 09:55	Gyári videófelvétel az MSZ–21-es szűzfelszállásáról » 2017. május 29. hétfő, 08:58	Orosz helikopter hordozók készülnek » 2017. május 28. vasárnap, 09:20	Videó az MSz–21 szűzfelszállásáról » 2017. május 28. vasárnap, 09:06	AktuálisPolgáriProgramokLégitársaságRepülőtérMALÉVKatonaiSportŰrkutatásHistóriaTípusTechnikaRepülésbiztonságLégügyi Hivatal	2017. május 11. csütörtök, 10:37	Leállították az új B 737 MAX repülését hajtóműprobléma miatt
Május 10-én bejelentette az amerikai Boeing repülőgépgyár, hogy ideiglenesen felfüggeszti az új B 737 MAX típussal folyó repüléseket, miután a CFM LEAP–1B hajtóműveket gyártó amerikai General Electric és a francia Safran műszaki problémát jelzett a gázturbinák egyik alkatrészének a minőségével kapcsolatban.
A bejelentés alig pár nappal az előtt történt, hogy az amerikai gyártó átadta volna az első elkészült példányt légitársasági használatra a maláj Malindo Airnek. Azt egyelőre nem tudni, hogy a leállás mekkora csúszást jelent majd az új géptípus bevezetése kapcsán, de a Boeing állítása szerint még ennek ellenére is az eredetileg tervezett határidő előtt járnak a B 737 MAX program kapcsán.
A konkurens Airbus nem jelzett semmilyen problémát az általuk használt, szintén CFM által gyártott LEAP–1A erőforrások kapcsán, így az ezekkel a gázturbinákkal gyártott A320neo gépek továbbra is repülnek.
A B 737 MAX típust bevezető maláj Malindo Air jövő hétfőn vette volna át az első elkészült példányát a gépcsaládnak, míg a Norwegian Air Shuttle is májusban tervezte átvenni az első elkészült repülőgépét. De a norvég légitársaság bejelentése szerint a csúszás nem befolyásolja a tervezett új Edingborough-ból induló amerikai transzatlani járatuk bevezetését.
Az első amerikai vásárló, a dallasi Southwest arról számolt be, hogy feléjük még nem jelezte a Boeing, hogy csúszna az általuk megrendelt gépek átadása. Igaz, a texasi cég majd csak később kapja meg az első példányát a típusnak az év hátralévő részében.
Az új LEAP–1B hajtóművekkel kapcsolatos műszaki gondot a múlt héten jelezte a CFM egyik gyártója, a francia Safran, miután minőségi problémát találtak a gázturbina egyik alacsony nyomású turbinakerekénél a hajtómű hátulsó szekciójában. Miután a CFM jelezte ezt a Boeing felé az amerikai gyártó leállította mind a 21 elkészült B 737 MAX-nek a repülését.
A hírek szerint az eddig elkészült valamennyi 30-40 darab LEAP–1B gázturbinát – amelyek egy részét így most le kell szerelni a repülőgépekről – elküldik az indianai Lafayettben, illetve a franciaországi Villaroche-ban lévő CFM gyárakba ellenőrzésre. A hibásnak ítélt turbina tárcsát egy beszállítótól kapja a CFM, így a többi hajtómű alkatrész gyártása, illetve a LEAP–1B erőforrások összeszerelése az ellenőrzés idejére sem áll le.Fotó: Boeing, CFM	Olvasás 1222 alkalommal	Kategória:
« 4 millió dolláros kárt okoztak a szerelők az Air Force One-on	Felszántotta a betont egy oldtimer Vampire jet Angliában »
Ön itt van:Címlap»Hírek»Repülésbiztonság»Leállították az új B 737 MAX repülését hajtóműprobléma miatt